
	Comisia pentru buget, finanţe şi bănci
	
	Bucureşti,        

Nr. 22/457/23.09.2009


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru modificarea Ordonanţei de urgenţă a Guvernului nr.126/2005 privind mandatarea Ministerului Finanţelor Publice pentru reprezentarea României sau a altor instituţii publice în faţa Curţii de Arbitraj Internaţionale a Centrului Internaţional pentru Reglementarea Diferendelor Relative la Investiţii ,  cu care comisia noastră a fost sesizată în fond cu adresa Biroului Permanent nr.PL.x 402 din  9 septembrie 2009.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/457/23.09.2009


RAPORT

asupra proiectului de Lege pentru modificarea Ordonanţei de urgenţă a Guvernului nr.126/2005 privind mandatarea Ministerului Finanţelor Publice pentru reprezentarea României sau a altor instituţii publice în faţa Curţii de Arbitraj Internaţionale a Centrului Internaţional pentru Reglementarea Diferendelor Relative la Investiţii

Cu adresa nr. PLx 402 din 9 septembrie 2009, Biroul Permanent conform art.95  şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru modificarea Ordonanţei de urgenţă a Guvernului nr.126/2005 privind mandatarea Ministerului Finanţelor Publice pentru reprezentarea României sau a altor instituţii publice în faţa Curţii de Arbitraj Internaţionale a Centrului Internaţional pentru Reglementarea Diferendelor Relative la Investiţii.

Prin prezentul proiect se instituie regula ca reprezentarea instituţiilor publice sau a României în faţa Curţii de Arbitraj Internaţionale a Centrului Internaţional pentru Reglementarea Diferendelor Relative la Investiţii, cu sediul la Washington DC, să se realizeze de către instituţia sau autoritatea publică care a gestionat problematica ce face obiectul diferendului privind protecţia reciprocă a investiţiilor.
La întocmirea raportului s-a avut în vedere avizul favorabil al Consiliului Legislativ.

Proiectul de Lege a fost adoptat de Senat în şedinţa din data de 7 septembrie 2009.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor organice.
La lucrările comisiei au participat 30 deputaţi, din totalul de 32 membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Badea Ciprian-director general în Ministerul Finanţelor Publice.
Raportul comisiei a fost adoptat cu unanimitate de voturi. 

In urma dezbaterii proiectului de Lege pentru modificarea Ordonanţei de urgenţă a Guvernului nr.126/2005 privind mandatarea Ministerului Finanţelor Publice pentru reprezentarea României sau a altor instituţii publice în faţa Curţii de Arbitraj Internaţionale a Centrului Internaţional pentru Reglementarea Diferendelor Relative la Investiţii,  în şedinţa din data de 22 septembrie 2009, comisia propune spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Viorel Ştefan
	SECRETAR,

Iuliu Nosa


            Consilier parlamentar

    
Ene Giorgiana

